

LATVIJAS REPUBLIKA

**VAIŅODES NOVADA DOME**

Reģ.Nr.90000059071, Raiņa iela 23a, Vaiņode, Vaiņodes pagasts, Vaiņodes novads, LV-3435,

tālr.63464333, 63464954, fakss 63407924, e-pasts [dome@vainode.lv](mailto:dome@vainode.lv)

**APSTIPRINĀTI**

ar Vaiņodes novada domes

2020.gada 24. marta

sēdes lēmumu (prot. Nr. 6, 15.p.)

**Vaiņodes novada pašvaldības saistošie noteikumi Nr.5**

**„Kārtība, kādā Vaiņodes novada pašvaldība sedz transporta izdevumus izglītības iestāžu izglītojamajiem”**

*Izdoti saskaņā* *ar*

*likuma “Par pašvaldībām”43.panta trešo daļu,*

*Izglītības likuma 17.panta trešās daļas 21.punktu*

1. Saistošie noteikumi nosaka kārtību, kādā Vaiņodes novada pašvaldība (turpmāk –pašvaldība) sedz transporta izdevumus vispārējās pamatizglītības, vispārējās vidējās izglītības un pirmsskolas izglītības iestāžu izglītojamajiem (turpmāk – izglītojamie), kuri iegūst izglītību Vaiņodes novada pašvaldības izglītības iestādēs.
2. Braukšanas izdevumu kompensāciju 100% apmērā ir tiesības saņemt: ārpus Vaiņodes ciema teritorijas dzīvojošajiem izglītojamiem, kuri iegūst izglītību pašvaldības izglītības iestādēs, par braucieniem mācību gada laikā pašvaldības administratīvajā teritorijā no deklarētās dzīvesvietas līdz izglītības iestādei un atpakaļ, ja maršrutā netiek nodrošināti pašvaldības organizēti skolēnu pārvadājumi un tādēļ izglītojamie izmanto sabiedrisko transportlīdzekli, kas pārvadā pasažierus reģionālās nozīmes maršrutos;
3. Pašvaldība kompensē braukšanas izdevumus atbilstoši normatīvajos aktos noteiktajiem mācību gada un mācību semestru sākuma un beigu laikiem.
4. Pašvaldība saskaņā ar saistošajiem noteikumiem nekompensē braukšanas izdevumus, kas izglītojamiem radušies svētku dienās un brīvdienās;
5. Braukšanas izdevumi saistošo noteikumu 2. punktā noteiktajos gadījumos tiek kompensēti šādā kārtībā:
   1. uzsākot mācību gadu vai mācību gada laikā iestājoties izglītības iestādē, vai mainot dzīvesvietu, nepilngadīgā izglītojamā vecāks vai likumiskais pārstāvis (turpmāk – vecāks) vai pilngadīgais izglītojamais iesniedz izglītības iestādes vadītājam iesniegumu atbilstoši saistošo noteikumu 1.pielikumam; Izglītības iestādes vadītājs iesniedz iesniegumus pašvaldības grāmatvedībā.
   2. vecāks vai pilngadīgais izglītojamais līdz katra mēneša 10.datumam iesniedz izglītības iestādē pagājušā mēneša braukšanas biļetes (nebojātas, bez piezīmēm, labojumiem un svītrojumiem, kā arī skaidri salasāmu datumu un cenu), kas pielīmētas uz lapas hronoloģiskā secībā, norādot izglītojamā vārdu, uzvārdu, izglītības iestādi, maršrutu un attiecīgā mēneša braukšanas izdevumu kopsummu cipariem un vārdiem;
   3. ar izglītības iestādes vadītāja rīkojumu noteiktā atbildīgā persona pārbauda iesniegto biļešu atbilstību šo noteikumu nosacījumiem (tajā skaitā, biļešu datumu, cenu, maršrutu) un nodod tās saskaņojuma atzīmes izdarīšanai izglītības iestādes vadītājam;
   4. izglītības iestāde līdz katra mēneša 15.datumam iesniedz pārbaudītās biļetes ar izglītības iestādes vadītāja saskaņojuma atzīmi par kompensācijas izmaksu pašvaldības domes grāmatvedībā;
   5. braukšanas izdevumu kompensāciju izmaksā vienu reizi mēnesī, pārskaitot naudu uz saistošo noteikumu 5.1.apakšpunktā minētajā iesniegumā norādīto norēķinu kontu kredītiestādē.
6. Kompensācija par braukšanas izdevumiem tiek izmaksāta tikai par saistošo noteikumu 5.2. apakšpunktā noteiktajā termiņā iesniegtajām biļetēm.
7. Saistošie noteikumi stājas spēkā likuma “Par pašvaldībām” 45.panta noteiktā kārtībā.

Domes priekšsēdētājs V.Jansons

1.pielikums

Vaiņodes novada domes

2020.gada 24. marta saistošajiem noteikumiem Nr. 5

„ Kārtība, kādā Vaiņodes novada pašvaldība sedz transporta

izdevumus izglītības iestāžu izglītojamajiem”

|  |
| --- |
| **/***izglītības iestādes nosaukums/*  direktoram |

|  |  |
| --- | --- |
| *Izglītojamā vārds, uzvārds* |  |
| *Izglītojamā personas kods* |  |
| *Izglītojamā deklarētās dzīvesvietas adrese* |  |
| *Tālruņa Nr. vai e-pasta adrese* |  |

|  |  |
| --- | --- |
| *Pārstāvja vārds, uzvārds\** |  |
| *Pārstāvja personas kods* |  |
| *Pārstāvja tālruņa Nr. vai e-pasta adrese* |  |

Vaiņodē 20\_\_\_\_.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_\_

**IESNIEGUMS**

**par braukšanas izdevumu kompensāciju**

Lūdzu kompensēt braukšanas izdevumus par braucieniem 20\_\_\_\_.gada \_\_\_\_\_\_\_\_\_\_\_\_\_\_\_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(mēnesis, kad veikti braucieni)*

ar sabiedrisko transportlīdzekli no dzīvesvietas uz izglītības iestādi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ un atpakaļ.

*(izglītības iestādes nosaukums)*

Sabiedriskā transporta maršruts:

Braukšanas izdevumu kompensāciju pārskaitīt uz šādu kredītiestādes kontu:

|  |  |
| --- | --- |
| Saņēmēja vārds, uzvārds |  |
| Kredītiestāde |  |
| Konta Nr. |  |

**Apliecinājums:**

|  |
| --- |
| Parakstot šo iesniegumu, apliecinu, ka iesniegumā norādītā informācija ir precīza un patiesa.  Parakstot šo iesniegumu, piekrītu, ka Vaiņodes novada pašvaldība, atbilstoši Latvijas Republikā spēkā esošajiem normatīvajiem aktiem, kas regulē personas datu aizsardzību, apstrādā iesniegumā norādītos personas datus.  Personas datu apstrādes **mērķis** – braukšanas izdevumu kompensācijas saņemšana saskaņā ar Vaiņodes novada domes 2020. gada 24. marta saistošajiem noteikumiem Nr.5 „ Kārtība, kādā Vaiņodes novada pašvaldība sedz transporta izdevumus izglītības iestāžu izglītojamajiem”. |

*\* Ja izglītojamais ir nepilngadīga persona, iesniegumu iesniedz izglītojamā vecāks vai cits likumiskais pārstāvis, norādot iesniegumā prasītās ziņas arī par pārstāvi.*

\_\_\_\_\_\_\_\_\_\_\_\_\_\_\_\_\_\_\_\_\_\_(paraksts)/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(atšifrējums)

**Paskaidrojuma raksts**

**pie Vaiņodes novada domes 2020.gada 24. marta** **saistošo noteikumiem Nr.5**

**„Kārtība, kādā Vaiņodes novada pašvaldība sedz transporta izdevumus izglītības iestāžu izglītojamajiem”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Projekta nepieciešamības pamatojums | Saistošo noteikumu izstrādi noteica nepieciešamība pieņemt vienotu kārtību (t.sk. apmēru), kādā no pašvaldības budžeta tiks kompensēti izdevumi par sabiedriskā transportlīdzekļa maršrutos izmantošanu vispārējās izglītības iestāžu izglītojamajiem, kuru deklarētā dzīvesvieta ir Vaiņodes novada administratīvajā teritorijā (turpmāk - izglītojamie). |
| 2.Īss projekta satura izklāsts | Saistošie noteikumi nosaka kārtību, kādā Vaiņodes novada pašvaldība (turpmāk – pašvaldība) kompensē transporta izdevumus vispārējās izglītības izglītojamiem: ārpus Vaiņodes ciema teritorijas dzīvojošajiem izglītojamiem, kuri iegūst izglītību pašvaldības izglītības iestādēs, par braucieniem mācību gada laikā pašvaldības administratīvajā teritorijā no deklarētās dzīvesvietas līdz izglītības iestādei un atpakaļ, ja maršrutā netiek nodrošināti pašvaldības organizēti skolēnu pārvadājumi un tādēļ izglītojamie izmanto sabiedrisko transportlīdzekli, kas pārvadā pasažierus reģionālās nozīmes maršrutos. |
| 3.Informācija par plānoto projekta ietekmi uz pašvaldības budžetu | Saistošo noteikumu izpildei nav nepieciešams veidot jaunas institūcijas un/vai jaunas štata vietas. Būtiska ietekme uz pašvaldības budžetu nav prognozējama, ņemot vērā, ka:   1. pašvaldība šobrīd visā novada administratīvajā teritorijā nodrošina izglītojamo pārvadājumus ar pašvaldības autobusu pirmsskolas izglītības izglītojamiem un 1.klases izglītojamiem; 2. pašvaldība kompensē sabiedriskā transportlīdzekļa izdevumus izglītojamiem |
| 4. Informācija par plānoto projekta ietekmi uz uzņēmējdarbības vidi | Saistošie noteikumi neatstās ietekmi uz uzņēmējdarbības vidi pašvaldības teritorijā. Sabiedrības mērķgrupa, uz kuru attiecināms saistošo noteikumu tiesiskais regulējums, ir pašvaldībā deklarētie vispārējās izglītības izglītojamie un viņu vecāki. |
| 5. Informācija par administratīvajām procedūrām | Saistošo noteikumu izpildi nodrošina Vaiņodes vidusskola |
| 6. Informācija par konsultācijām ar privātpersonām | Noteikumu sabiedriskā apspriešana nav veikta. |

Domes priekšsēdētājs V.Jansons